
PARLAMENTUL ROMÂNIEI
CAMERA DEPUTAŢILOR

	
Comisia pentru industrii
și servicii

Nr.4c-3/93/2023
	
Comisia pentru agricultură, silvicultură, industrie alimentară și servicii specifice
Nr. 4c-5/258/2023




Bucureşti, 25.04.2023


BIROUL PERMANENT
AL
CAMEREI DEPUTAŢILOR


	Vă înaintăm, alăturat, raportul comun asupra proiectului de Lege pentru modificarea şi completarea Legii energiei electrice şi a gazelor naturale nr.123/2012, transmis spre examinare pe fond Comisiei pentru industrii şi servicii și Comisiei pentru agricultură, silvicultură, industrie alimentară și servicii specifice, cu adresa nr. PLx.95/2023 din 20 februarie 2023.   
În raport cu obiectul și conținutul său, proiectul de lege face parte din categoria legilor ordinare. 
În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.



	VICEPREŞEDINTE,
Ilie TOMA

	PREȘEDINTE,
Florin-Ionuț BARBU

RAPORT COMUN
asupra proiectului de Lege pentru modificarea şi completarea Legii energiei electrice şi a gazelor naturale nr.123/2012
  

	În conformitate cu prevederile art. 95 din Regulamentul Camerei Deputaților, republicat, cu modificările şi completările ulterioare, Comisia pentru industrii și servicii și Comisia pentru agricultură, silvicultură, industrie alimentară și servicii specifice au fost sesizate, spre dezbatere în fond, cu proiectul de Lege pentru modificarea şi completarea Legii energiei electrice şi a gazelor naturale nr.123/2012, transmis cu adresa nr. PLx.95/2023 din 20 februarie 2023.    
Consiliul Legislativ, cu avizul nr. 1379/13.12.2022, avizează favorabil propunerea legislativă, cu observaţii şi propuneri.  
Consiliul Economic și Social, cu avizul nr. 7723/07.12.2022, avizează nefavorabil proiectul de act normativ.  
[bookmark: _GoBack]Senatul, în calitate de primă Cameră sesizată, a adoptat proiectul de lege în şedinţa din 15 februarie 2023, cu respectarea prevederilor articolului 76 alineatul (2) din Constituția României, republicată.  
Membrii Comisiei pentru administrație publică și amenajarea teritoriului au examinat proiectul de lege în şedinţa din 14 martie 2023 şi au hotărât, cu majoritate de voturi, avizarea favorabilă a proiectului de lege.
Proiectul de lege supus dezbaterii are ca obiect de reglementare modificarea şi completarea Legii nr.123/2012. Potrivit iniţiativei, în vederea extinderii reţelei pentru alimentarea echipamentelor şi agregatelor pentru irigaţii, precum şi pentru înfiinţarea de noi staţii de punere sub presiune, operatorul de distribuţie are obligaţia să asigure finanţarea şi realizarea lucrărilor de proiectare şi execuţie a instalaţiei de racordare a clientului final noncasnic.  
Potrivit prevederilor art. 62 şi ale art. 64 din Regulamentul Camerei Deputaților, republicat cu modificările şi completările ulterioare, examinarea proiectului de lege a avut loc în ședințe separate.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege în şedinţa din 04 aprilie 2023. 
La lucrările comisiei au fost prezenți deputați conform listelor de prezență. 
Membrii Comisiei pentru industrii și servicii au examinat proiectul de lege în şedinţa din 24 aprilie 2023. 
La lucrările comisiei au fost prezenți deputați conform listelor de prezență. 
În urma dezbaterilor și a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege pentru modificarea şi completarea Legii energiei electrice şi a gazelor naturale nr.123/2012, cu amendamente admise prevăzute în anexa care face parte integrantă din prezentul raport comun.      
În raport de obiectul și conținutul său, proiectul de lege face parte din categoria legilor ordinare.
Conform prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră decizională.



	VICEPREŞEDINTE,
Ilie TOMA

	PREȘEDINTE,
Florin-Ionuț BARBU






	SECRETAR,
Bogdan-Gheorghe 
TRIF

	SECRETAR,
Constantin Bîrcă









	Consultant,
  Alexandra Zorilă 
	Consultant,
Mirela Baciu 

ANEXĂ

AMENDAMENTE ADMISE

	Nr. crt.
	Text 
Legea nr.123/2012
	Text adoptat de Senat
	Amendamente admise/Autor
	Motivare

	1. 
	
	Titlul Legii: Lege pentru modificarea şi completarea Legii energiei electrice şi a gazelor naturale nr.123/2012
	Nemodificat.
	

	2. 
	
	Articol unic. – Legea energiei electrice şi a gazelor naturale nr. 123/2012, publicată în Monitorul Oficial al României, Partea I, nr.485 din 16 iulie 2012, cu modificările şi completările ulterioare, se modifică şi se completează după cum urmează:
	Nemodificat.
	

	3. 
	
	1. La articolul 51, după alineatul (36) se introduc trei noi alineate, alin.(37)-(39), cu următorul cuprins:
„(37) Prin excepţie de la prevederile alin.(36), pentru alimentarea echipamentelor şi agregatelor pentru irigaţii, precum şi pentru înfiinţarea de noi staţii de punere sub presiune, operatorul de distribuţie are obligaţia să asigure finanţarea şi realizarea lucrărilor de proiectare şi execuţie a instalaţiei de racordare a clientului final noncasnic, a cărei lungime va fi de până la 2.500 metri aflată pe teritoriul unităţii administrativ-teritoriale pentru care are concesiunea serviciului public de distribuţie, când soluţia de racordare prevede acelaşi nivel de tensiune în punctul de delimitare şi în punctul de racordare a locului de consum. În cazul în care în zona amplasamentului locului de consum există doar reţea electrică cu nivel de tensiune diferit de cel din punctul de delimitare prevăzut în soluţia de racordare a locului de consum respectiv, operatorii de distribuţie concesionari au obligaţia să asigure finanţarea şi realizarea lucrărilor de proiectare şi execuţie doar a instalaţiei de racordare a clientului final noncasnic, a cărei lungime va fi de până la 2.500 metri aflată pe teritoriul unităţii administrativ-teritoriale pentru care are concesiunea serviciului public de distribuţie. Contravaloarea lucrărilor de proiectare şi execuţie a instalaţiei de racordare va fi recunoscută în tarif de către ANRE. Termenul de realizare a racordării este de maximum 120 de zile de la data obţinerii acordului/autorizaţiei pentru instalaţia de racordare. Activele rezultate ca urmare a lucrărilor de racordare intră în proprietatea operatorului de distribuţie de la momentul punerii în funcţiune a instalaţiei de racordare.











(38) În situaţia prevăzută la alin.(37), solicitantul viitor client final noncasnic, are obligaţia să utilizeze locul de consum şi să păstreze destinaţia acestuia pe o perioadă de minimum 15 ani de la data punerii în funcţiune a instalaţiei de racordare.
(39) În cazul în care clientul final noncasnic nu respectă prevederile alin.(38), acesta este obligat să restituie operatorului de distribuţie contravaloarea lucrărilor de proiectare şi execuţie a instalaţiei de racordare, proporţional cu perioada rămasă neutilizată, în mod gradual, în conformitate cu reglementările ANRE.”
	1. La articolul 51, după alineatul (36) se introduc trei noi alineate, alineatele (37)-(39), cu următorul cuprins:
„(37) Prin excepţie de la prevederile alin.(36), pentru alimentarea echipamentelor şi agregatelor pentru irigaţii, pentru înfiinţarea de noi staţii de punere sub presiune, precum și pentru operatorii economici care desfășoară activități încadrate în codul CAEN 01 Agricultură, vânătoare și servicii anexe și codul CAEN 10 Industria alimentară,  operatorul de distribuţie are obligaţia să asigure finanţarea şi realizarea lucrărilor de proiectare şi execuţie a instalaţiei de racordare a clientului final noncasnic, a cărei lungime va fi de până la 2.500 metri aflată pe teritoriul unităţii administrativ-teritoriale pentru care are concesiunea serviciului public de distribuţie, când soluţia de racordare prevede acelaşi nivel de tensiune în punctul de delimitare şi în punctul de racordare a locului de consum. Pentru instalațiile de racordare care depășesc lungimea de 2.500 metri, finanțarea diferenței de rețea cade în sarcina clientului final noncasnic. În cazul în care în zona amplasamentului locului de consum există doar reţea electrică cu nivel de tensiune diferit de cel din punctul de delimitare prevăzut în soluţia de racordare a locului de consum respectiv, operatorii de distribuţie concesionari au obligaţia să asigure finanţarea şi realizarea lucrărilor de proiectare şi execuţie doar a instalaţiei de racordare a clientului final noncasnic, a cărei lungime va fi de până la 2.500 metri aflată pe teritoriul unităţii administrativ-teritoriale pentru care are concesiunea serviciului public de distribuţie, iar finanțarea diferenței de rețea ce depășește lungimea de 2.500 metri se suportă de clientul final noncasnic. Contravaloarea lucrărilor de proiectare şi execuţie a instalaţiei de racordare va fi recunoscută în tarif de către ANRE. Termenul de realizare a racordării este de maximum 120 de zile de la data obţinerii acordului/autorizaţiei pentru instalaţia de racordare. Activele rezultate ca urmare a lucrărilor de racordare intră în proprietatea operatorului de distribuţie de la momentul punerii în funcţiune a instalaţiei de racordare.
(38) În situaţia prevăzută la alin.(37), solicitantul viitor client final noncasnic are obligaţia să utilizeze locul de consum şi să păstreze destinaţia acestuia pe o perioadă de minimum 15 ani de la data punerii în funcţiune a instalaţiei de racordare.
(39) În cazul în care clientul final noncasnic nu respectă prevederile alin.(38), acesta este obligat să restituie operatorului de distribuţie contravaloarea lucrărilor de proiectare şi execuţie a instalaţiei de racordare, proporţional cu perioada rămasă neutilizată, în mod gradual, în conformitate cu reglementările ANRE.”
	

	4. 
	
	2. La articolul 93 alineatul (1), după punctul 38 se introduce un nou punct, pct.381, cu următorul cuprins:
„381. nerespectarea de către operatorii de distribuţie a prevederilor art.51 alin.(37).”
	Nemodificat.
	

	5. 
	Articolul 93 alineatul (2) punctul 2

c) cu amendă de la 20.000 lei până la 400.000 lei, pentru cele prevăzute la punctele 41, 54, 24, 37, 38, 392, 40 şi 54;
	3. La articolul 93 alineatul (2) punctul 2, litera c) se modifică şi va avea următorul cuprins:
„c) cu amendă de la 20.000 lei la 400.000 lei pentru cele prevăzute la punctele 41, 54, 24, 37, 38, 381, 392, 40 şi 54;”
	Nemodificat.

